|  |
| --- |
| 35. SJEDNICA GRADSKOG VIJEĆA GRADA POŽEGE  TOČKA 8.a) DNEVNOG REDA  PRIJEDLOG ODLUKE  O OBAVLJANJU USLUGE JAVNIH TRŽNICA NA MALO  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Travanj, 2025. |

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*nqE\*pBk\*- +\*yqw\*Djv\*zbd\*mya\*ugc\*yla\*icz\*mzi\*qjn\*fsE\*zew\*- +\*eDs\*lyd\*lyd\*lyd\*lyd\*bcD\*Blb\*chy\*bxt\*gFs\*zfE\*- +\*ftw\*ckc\*vEg\*Akl\*DrE\*mCD\*qsg\*ahA\*rlu\*ymz\*onA\*- +\*ftA\*FwC\*CDu\*ywt\*oja\*vro\*kno\*ylD\*Ezg\*tlu\*uws\*- +\*xjq\*xpz\*hkj\*idk\*igw\*suz\*fDw\*BCy\*qky\*igi\*uzq\*- |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 363-01/25-04/28

URBROJ: 2177-1-01/01-25-4

Požega, 27. ožujka 2025.

GRADSKOM VIJEĆU GRADA POŽEGE

PREDMET: Prijedlog Odluke o obavljanju usluge javnih tržnica na malo

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o obavljanju usluge javnih tržnica na malo.

Pravni temelj za donošenje predložene Odluke je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 24. stavku 1. točki 2., članku 25. stavku 2. i članku 33. stavku 1. točki 1. Zakona o komunalnom gospodarstvu (Narodne novine, broj: 68/18. i 110/18.- Odluka Ustavnog suda, 32/20. i 145/24.) te članku 39. stavku 1. podstavku 3. Statuta.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o obavljanju usluge javnih tržnica na malo

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*nqE\*pBk\*- +\*yqw\*Djv\*zbd\*mya\*ugc\*yla\*icz\*mzi\*qjn\*fsc\*zew\*- +\*eDs\*lyd\*lyd\*lyd\*lyd\*aCi\*its\*Dnb\*afk\*Apw\*zfE\*- +\*ftw\*tuE\*nlm\*lhs\*vmB\*xua\*qcE\*miy\*vEa\*yyq\*onA\*- +\*ftA\*wmC\*ivy\*dyD\*sFl\*boj\*bxr\*wqD\*uaC\*ykf\*uws\*- +\*xjq\*jBB\*rds\*qdw\*nug\*Cxz\*jsx\*bBa\*CEj\*lwn\*uzq\*- |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 363-01/25-04/28

URBROJ: 2177-1-01/01-25-2

Požega, 27. ožujka 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 27. ožujka 2025. godine, donosi

Z A K L J U Č A K

I. Utvrđuje se Prijedlog Odluke o obavljanju usluge javnih tržnica na malo, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*nqE\*pBk\*- +\*yqw\*Djv\*zbd\*mya\*ugc\*yla\*icz\*mzi\*qjn\*uyb\*zew\*- +\*eDs\*lyd\*lyd\*lyd\*lyd\*rEi\*ruk\*yrn\*vti\*BtD\*zfE\*- +\*ftw\*fBk\*oaw\*cdA\*bDl\*oks\*Ehk\*rDB\*ayw\*ibC\*onA\*- +\*ftA\*viC\*trB\*Ezg\*sfc\*fyi\*dwk\*yva\*psC\*Dtj\*uws\*- +\*xjq\*afk\*CBj\*Frs\*tpy\*bmk\*vyo\*lub\*zfn\*jgD\*uzq\*- |

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 363-01/25-04/28

URBROJ: 2177-1-02/01-25-1

Požega, 4. travnja 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 24. stavka 1. točke 2. Zakona o komunalnom gospodarstvu (Narodne novine, broj: 68/18. i 110/18.- Odluka Ustavnog suda, 32/20. i 145/24.), članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.) i članka 6. stavka 1. točke 5. Odluke o komunalnim djelatnostima na području Grada Požege (Službene novine Grada Požege, broj: 14/24. i 20/24.) Gradsko vijeće Grada Požege, na 35. sjednici, održanoj 4. travnja 2025. godine, donosi

O D L U K U

o obavljanju usluge javnih tržnica na malo

I. OPĆE ODREDBE

Članak 1.

Ovom se Odlukom o obavljanju usluga javnih tržnica na malo (u nastavku teksta: Odluka) određuju uvjeti pružanja i korištenja usluge javne tržnice na malo, način rada i poslovanja na tržnici, pravila ponašanja, zdravstveni, sanitarni i tehnički uvjeti, uređenje i održavanje tržnog prostora, radno vrijeme i vrijeme dostave robe na tržnicu, nadzor te prijelazne i završne odredbe.

Članak 2.

(1) Komunalnu djelatnost javne usluge tržnice na malo obavlja trgovačko društvo Komunalac Požega d.o.o. za komunalne djelatnosti, Požega, Vukovarska 8 (u nastavku teksta: Upravitelj).

(2) Tržnica u Požegi nalazi se na adresi Cvjetna ulica BB, Požega.

Članak 3.

1. Na tržnici se obavlja promet robom na malo.
2. Tržnica je otvorenog tipa sa klupama sa nadstrešnicom te kontejnerskim objektima i parkiralištima za prodaju iz vozila.

II. UVJETI OBAVLJANJA PROMETA ROBA NA TRŽNICI

Članak 4.

(1) Prostor tržnice namijenjen je za prodaju i promet trgovine na malo poljoprivrednim proizvodima i drugim proizvodima i robom, ako je to zakonom i drugim propisima dopušteno.

Članak 5.

(2) Pravo obavljati trgovinu na malo na tržnici imaju pod jednakim uvjetima sve fizičke i pravne osobe ako udovoljavaju odredbama zakonskih propisa i ovom Odlukom, a to su:

* pravna ili fizička osoba registrirana za obavljanje gospodarske djelatnosti trgovine na malo,
* nositelj i /ili član seljačkog gospodarstva ili obiteljskog gospodarstva koji prodaje poljoprivredne proizvode na malo, upisan u Upisnik obiteljskih gospodarstava u skladu s posebnim propisima,
* pravna ili fizička osoba registrirana za obavljanje proizvodne djelatnosti,
* druge osobe koje po Zakonu o trgovini mogu vršiti trgovinu na malo izvan prodavaonica.

III. NAČIN RADA I POSLOVANJA NA TRŽNICI

Članak 6.

(1) Tržnica radi svaki dan u tjednu. Nedjeljom, blagdanom i praznikom ne radi (osim po posebnoj odluci Upravitelja).

(2) Ugostiteljski objekt radi u radnom vremenu određenom od strane nositelja, zakupca prostora.

(3) Odluku o radnom vremenu donosi Upravitelj, uz suglasnost Upravnog odjela za komunalne djelatnosti i gospodarenje.

Članak 7.

(1) Opskrba robom na tržnici dozvoljena je u radne dane prije otvaranja tržnice i nakon zatvaranja.

(2) Parkiranje i zaustavljanje vozila za opskrbu na prostoru tržnice (osim na parkiralištu) nije dozvoljeno duže od vremena potrebnog za ukrcaj i iskrcaj

Članak 8.

(1) Roba se prodaje samo na to određenim prodajnim mjestima, prema utvrđenom rasporedu i namjeni prostora (Zelena tržnica, Mlijeko i mliječni proizvodi, Svježe meso i riba, Pekarski proizvodi, Roba i tekstil, Cvijeće).

(2) Nije dozvoljeno izlaganje i prodaja robe s tla.

(3) Prodajna mjesta nalaze se na otvorenom dijelu tržnice i to:

* Zelena tržnica na kamenim klupama sa montažnim nadstrešnicama i parking mjestima posebno namjenjena za prodaju iz vozila,
* Mlijeko i mliječni proizvodi u objektu,
* Pekarski proizvodi u objektu,
* Svježe meso i riba u objektu,
* Roba i tekstil na betonskim klupama sa montažnom nadstrešnicom i u objektu,
* Cvijeće na betonskim klupama sa montažnom nadstrešnicom i na posebnim stalcima (ukoliko ih prodavatelji imaju).

(4) Upravitelj posebnom odlukom određuje namjenu prodajnih mjesta po vrsti roba koja se prodaje i određuje raspored prodajnih mjesta za postavljanje pomoćnih i pokretnih stolova i štandova.

Članak 9.

Upravitelj daje u zakup prodajna mjesta putem javno objavljenog natječaja, osim onih koja su zakupljena na duže vrijeme, u pravilu, jedanput godišnje i to za sva slobodna prodajna mjesta. Prodajna mjesta daju se u zakup putem javnog nadmetanja, koje objavljuje Upravitelj, po pravilima koja su sastavni dio javnog natječaja i uređuje se Općim uvjetima korištenja usluga javne tržnice na malo - Tržni red (u nastavku teksta: Opći uvjeti).

Članak 10.

Preostala prodajna mjesta daju se u dnevni zakup za koji se izdaje potvrda o plaćenom dnevnom zakupu, dnevna naknada - maltarina.

Članak 11.

(1) Prodavač je obavezan na prodajnom mjestu, prije početka prodaje robu razvrstati po vrsti, istaknuti cijene i druge podatke o robi koju prodaje, sukladno propisima.

(2) Količina robe izložene na prodaji ne može biti veća od kapaciteta prodajnog mjesta.

(3) Na prodajnom mjestu mora biti istaknut naziv prodavača u skladu s Općim uvjetima.

Članak 12.

(1) Prodavač od upravitelja može zatražiti vagu na korištenje koja mora biti tehnički ispravna i redovito umjeravana. Korisnik koji ošteti iznajmljeno tehničko sredstvo ili ga ne vrati, dužan je naknaditi štetu, odnosno, platiti ugovorenu kaznu.

Članak 13.

Cijene zakupnine i rezervacije, iznosi tržnih naknada, iznos dnevne naknade - maltarine, naknada za korištenje tehničkih sredstava i uređaja utvrđuje se cjenikom koji Upravitelj donosi godišnje i mora biti istaknut na vidnom mjestu, dostupan korisnicima.

IV. PRAVILA PONAŠANJA NA TRŽNICI

Članak 14.

Upravitelj je dužan:

- osigurati sve uvjete poslovanja na tržnici propisane Općim uvjetima

- obaviti pregled tržnog prostora prije početka radnog vremena i osigurati čistoću prostora

- biti na usluzi korisnicima prostora u svezi osiguravanja slobodnih prodajnih prostora

- primati reklamacije

- održavati red na tržnici

- surađivati s nadležnim inspekcijskim službama radi sprječavanja prodaje robe nedozvoljene na tržnici, zdravstveno neispravnih proizvoda i preprodaje

- poduzimati i druge mjere koje osiguravaju nesmetani promet roba na tržnici.

Članak 15.

Korisnici usluga dužni su:

- pridržavati se odredbi ove Odluke, Općih uvjeta i drugih propisa kojima se uređuje promet robe, javni red mir, te ponašanje na javnom mjestu

- pridržavati se radnog vremena tržnice iz članka 6. ove Odluke

- prodajno mjesto održavati čistim, a tijekom prodaje i prije napuštanja prodajnog mjesta, otpad ambalažu odlagati na to propisano mjesto

- prodajno mjesto nakon prestanka prodaje ne smije se koristiti za zadržavanje robe na klupi ili ispod klupe

- dopremu robe izvršiti po odredbama Općih uvjeta

- biti uredan i čist i strogo se pridržavati propisanih higijensko-zdravstvenih mjera

- istaknuti cijenu na uredno složenu robu i ne ometati ostale korisnike, prvenstveno susjedna prodajna mjesta.

Članak 16.

(1) Kupci svojim ponašanjem ne smiju narušavati rad i red tržnice, dirati robu i nepotrebno se zadržavati oko prodajnog mjesta.

(2) Zabranjeno je dovoditi životinje u prodajni prostor tržnice.

(3) Prigovor u svezi prodaje robe na tržnici kupac može prijaviti upravitelju koji je dužan utvrditi opravdanost prigovora i poduzeti mjere radi uklanjanja nepravilnosti.

Članak 17.

U slučaju narušavanja javnog reda i mira na tržnici, te za slučaj nezakonite prodaje robe, Upravitelj će upozoriti prekršitelja da se pridržava odredaba ove Odluke i Općih uvjeta, a ukoliko je potrebno zatražiti intervenciju inspektora, komunalnog redara ili policije.

V. ZDRAVSTVENI, SANITARNI I TEHNIČKI UVJETI

Članak 18.

1. Na tržnici je dozvoljeno prodavati samo zdravstveno ispravne i za ljudsku upotrebu neškodljive proizvode.

(2) Proizvodi koji podliježu zdravstvenom nadzoru i kontroli mogu se prodavati samo nakon pregleda i uz potvrdu ili žig o izvršenom pregledu.

(3) Tehnička sredstva, oprema i uređaji, ambalaža i posude u kojima se drži roba na tržnici moraju biti uredni, čisti, tehnički ispravni i izrađeni od materijala neškodljivog za ljudsko zdravlje.

Članak 19.

1. Roba izložena prodaji mora na odgovarajući način biti zaštićena od štetnog utjecaja okoline.
2. Za umatanje robe može se koristiti bijeli papir, folija, papirnate vrećice i sl.

Članak 20.

(1) Prodavatelji roba na tržnici dužni su voditi brigu o osobnoj higijeni, uredno odjeveni i ne smiju biti pod utjecajem alkohola ili drugih opijata.

(2) Za posebne vrste proizvoda (mlijeko i mliječni proizvodi i dr.), ako propisi zahtijevaju, potrebno je imati zdravstveni list i posebnu odjeću i obuću (npr. bijela kapa, bijela kuta ili pregača, jednokratne rukavice i dr.).

Članak 21.

Radi uređenja i održavanja tržnog prostora Upravitelj je dužan:

- prostor tržnice redovito održavati čistim

- prije početka radnog vremena postaviti posude za odlaganje otpada

- po završetku radnog vremena očistiti stolove, pod tržnice i sanitarije, iznijeti otpad iz prostora tržnice i osigurati dnevni odvoz otpada

- po potrebi osigurati dezinfekciju, dezinsekciju i deratizaciju tržnog prostora putem ovlaštene osobe

- prostor tržnice održavati u stanju funkcionalne sposobnosti.

VI. POSLOVI NADZORA

Članak 22.

Nadzor nad primjenom ove Odluke sukladno svojim ovlastima određenim zakonom i drugim propisima obavljaju Upravitelj (putem ovlaštenih radnika), inspekcijske službe, komunalno redarstvo i djelatnici MUP-a.

1. PRIJELAZNE I ZAVRŠNE ODREDBE

Članak 23.

1. Stupanjem na snagu ove Odluke prestaje važiti Odluka o obavljanju usluge javnih tržnica na malo (Službene novine Grada Požege, broj 2/19.)
2. Za pitanja koja nisu regulirana ovom Odlukom, Upravitelj donosi Opće uvjete ili određena područja regulira pravilnicima, sukladno pozitivnim pravnim propisima.

Članak 24.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dip.ing.šum.

O b r a z l o ž e n j e

uz prijedlog Odluke o obavljanju usluge javnih tržnica na malo

Zakonom o komunalnom gospodarstvu (Narodne novine, broj: 68/18. i 110/18.- Odluka Ustavnog suda, 32/20. i 145/24.) (u nastavku teksta: Zakon) određuju se načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo.

Predstavničko tijelo jedinice lokalne samouprave ovlašteno je donijeti odluku kojom se utvrđuju komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Grada Požege, način povjeravanja i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Grada Požege.

Komunalne djelatnosti obavljaju se kao javna služba, a usluge koje se pružaju u obavljanju tih djelatnosti od općeg su interesa (načelo javne službe).

Odredbom članka 21. Zakona propisano je da su komunalne djelatnosti, djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti (u daljnjem tekstu: komunalne djelatnosti kojima se osigurava održavanje komunalne infrastrukture) i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave (u daljnjem tekstu: uslužne komunalne djelatnosti).

Članak 24. stavak 1. točka 2. Zakona propisao je, da je usluga javnih tržnica na malo uslužna komunalna djelatnost

Nadalje, člankom 33. stavkom 1. točkom 1. propisano je da komunalne djelatnosti, ako Zakonom nije propisano drukčije, može obavljati trgovačko društvo koje osniva jedinica lokalne samouprave ili više jedinica lokalne samouprave zajedno (u daljnjem tekstu: trgovačko društvo), a člankom 34. stavkom 1. propisano je da trgovačko društvo obavlja komunalne djelatnosti na temelju odluke o povjeravanju obavljanja komunalnih djelatnosti koju donosi predstavničko tijelo jedinice lokalne samouprave odnosno predstavnička tijela više jedinica lokalne samouprave u slučaju u kojem više jedinica lokalne samouprave obavljanje jedne ili više komunalnih djelatnosti organizira zajednički.

Na temelju navedene odredbe članka 34. stavka 1. Zakona, Gradsko vijeće Grada Požege je donijelo Odluku o komunalnim djelatnostima na području Grada Požege (Službene novine Grada Požege, broj: 14/24. i 20/24.). Predmetnom Odlukom, člankom 6. stavkom 1. točkom 5., trgovačkom društvu Komunalac Požega d.o.o. povjereni su poslovi usluge javnih tržnica na malo.

Dana 30. sijećnja 2019. godine na svojoj 13. sjednici Gradsko vijeće Grada Požege donijelo je Odluku o o obavljanju usluge javnih tržnica na malo.

S obzirom na novu lokaciju tržnice i na promjenjene uvjete rada i poslovanja potrebno je donijeti novu Odluku o obavljanju usluge javnih tržnica na malo u Gradu Požegi kao u predloženom tekstu.